Human Rights Violation Hearings — Pollsmoor — 1997-02-17

MOGGEE READS OUT HIS STATEMENT: Ek die ondertekende Bertram Oswald Moggee verklaar hiermee
1. Ek is 'n volwasse man en 'n Inspekteur in die Suid
Afrikaanse Polisiediens verbonde aan die OOPD Faure te Kuilsrivier.
2. Ek het 'n kennisgewing ontvang van die Kommissie van 
Waarheid en Versoening om op Donderdag 28 November 1996 voor die Kommissie te verskyn om getuienis af te le en vrae te beantwoord met betrekking tot die dood van sogenaamde Guguletu 7. Ten einde die Kommissie behulpsaam te wees in sy taak het ek besluit om hierdie verklaring te maak en op skrif te verklaar wat ek van die voorval kan onthou.  Vir doeleindes van die opstel van hierdie verklaring het ek 'n beedigde verklaring wat ek op 22 Oktober 1987 afgele het ter insae gehad om my geheue te verfris.  Ek handel hierna met die gebeure  van Sondag 2 Maart 1986 en Maandag 3 Maart 1986.
3. Gedurende 1986 was ek verbonde aan die afdeling Onluste-
eenheid vir die Westelike Provinsie, gestasioneer te Kaapstad.  Op daardie stadium was ek reeds vir ongeveer 10 jaar verbonde aan die Onluste-eenheid.
4. Op Sondag 2 Maart 1986 gedurende die aand, het ek 'n 
telefoniese oproep ontvang van een van die offisiere verbonde aan die Onluste-eenheid Majoor Odendal, waarin ek opdrag gegee is om die volgende om ongeveer 230 te Wingfield te rapporteer.
5. Ek het in ooreenstemming met bogenoemde opdrag by 
Wingfield aangemeld en daar was ek tesame met verskeie ander lede deur 'n Sersant Bellingham meegedeel van 'n verwagte aanval op 'n polisiebussie wat lede en personeel na die polisiestasie te Guguletu sou ontvoer het.  Die aanvallers sou ook met 'n bussie reis.  Ek onthou spesifiek dat ons meegedeel is dat ons nie na die insittendes in die bussie waarin die aanvallers sou ry, moes vuur nie, aangesien daar twee beriggewers in die bussie sou wees.  Ons het ook opdrag ontvang vanaf Majoor Odendal waar ons stelling moes inneem.  Presies wat die opdrag was wat ons gegee was, kan ek nie meer presies onthou  nie, maar ek weet dat die doel van die optrede was om die aanval te verhoed en die aanvallers te arresteer.
6. Om ongeveer 500 het ek, vergesel deur Adjudant Offisiere 
Visser en Rossouw, in u ongemerkte polisievoertuig aan die onderpunt van NY111 en aan die westelike kant  van NY1 stelling ingeneem.   Die kruising van NY1 en NY111 was nie sigbaar van waar ons geparkeer het nie.
 7. Ons was die hele tyd in radio verbinding met die ander lede 
wat ook met die optrede belas was om ongeveer 715 het ek op die radio verneem dat die personeelbussie veilig by Guguletu polisiestasie garriveer het.  Kort hierna was aan ons opdrag gegee om te onttrek.  Ek het die twee lede wat saam met my in die voertuig was, het ons wapens ontlaai en terwyl ons daarmee besig was, het 'n berig oor die radio gekom dat verdagte persone te voet in die omgewing van die kruising van NY1 en NY111 opgemerk was.
8. Ons het gevolglik met ons voertuig in NY111 in 'n oostelike 
rigting na die kruising daarvan met NY1 beweeg.  Ek het gesien dat 'n polisievoertuig waarin Kaptein Kleyn 'n passasier was, ons van die teenoorgestelde rigting nader.  Ek het ook gesien dat drie swartmans ons nader vanaf die gemelde kruising.  'n Vierde swartman wat die drie gevolg het, het ongeveer 30 meter agter hulle geloop.
9. Ons het verby die drie mans gery.  Ek het omgedraai en na 
agter gekyk en gesien dat Kaptein Kleyn se motor besig was om, om te draai by die onderpunt van NY111.  Ek het steeds die drie mans in die oog gehou en gesien dat Kaptein Kleyn se motor by die drie mans stilghou het hy het die passasierskant uit die motor geklim het.  Die volgende oomblik het ek gesien dat Kaptein Kleyn plat val en het ek  'n ontploffing gehoor en gesien.  Die drie swartmans het in die rigting van die bosse wat aan die noord westelike kant van die gemelde kruising gelee is, gehardloop.
10. Ek het uit ons voertuig gespring en onder andere opgemerk 
dat Kaptein Kleyn se groep besig was om te vuur op die drie mans wat in die rigting van die bosse gehardloop het.  Ek het in die veld langs die pad in gehardloop, in 'n vurende houding afgegaan en opgemerk dat daar op daardie stadium slegs twee mans was wat nog besig was om weg te hardloop in die rigting van die bosse.  Ek het vier skote met my R1 geweer op die twee voortvlugtende mans gevuur, maar hulle het aangehou met hardloop.
11. Hierna het ek skote agter my gehoor, omgekyk en gesien dat 
die vierde man wat 'n ent agter die ander drie was, op die grond val.  Ek het geen lid van die Mag naby die man gesien toe hy geval het nie.
12. Terselfdertyd het ek ook skote vanuit die kruising van NY1 
en NY111 gehoor, maar ek het my aandag gevestig op die twee mans wat besig was om weg te hardloop.  Ek het weer skote met my R1 geweer op hulle gevuur, maar hulle het aangehou met hardloop.  Ek het toe gesien dat Adjudant Offisier Barnard en Sersant McMaster die twee mans agtervolg en het opgehou met vuur op hulle aangesien ek bang was dat ek Barnard of McMaster kon raak skiet.  Die twee mans het toe in die bosse verdwyn.  Barnard en McMaster het ook die bosse in beweeg.
13. Ek het toe in die rigting van die bosse gehardloop, maar 
voordat ek die bosse bereik het, het ek skote vanuit die bosse gehoor.  Op daardie stadium het van die ander lede ook die bosse betree en ek het besluit om nie die bosse in te gaan nie, aangesien ek bang was dat van die lede op mekaar kon begin skiet.
14. Ek het teruggekeer na die persoon wat agter my was en wat 
op die grond geval het nadat ek die skote gehoor het en gesien dat daar 'n rewolwer op sy maag gele het.  Op daardie stadium was daar nie meer enige skote gevuur by die kruising nie.
15. Ek het hierna waargeneem dat die liggame van verskeie 
persone wat ek aanvaar het van die voornemende aanvallers was, op verskeie plekke in die omgewing van die kruising NY111 en NY1 gele het.  Die persone was duidelik geskiet.  Ek het ook later die bosse ingegaan waar ek die lyke van twee verdere persone gesien het wat geskiet was.  By van die liggame het ek wapens gesien le.
16. Heelwat later het ek skote dieper in die bos as waar ek die 
twee lyke gesien le het, gehoor.  Ek het later verneem dat die skote in die bos deur Sersant Smith gevuur is toe hy op die hond geskiet het.
17. Ek wil op rekord plaas dat ek onmiddellik nadat die 
handgranaat in die omgewing van Kaptein Kleyn se voertuig ontplof het, besef het dat die drie persone waarskynlike lede van die oorspronklike aanvalsgroep kon wees, en dat hulle nou 'n aanval op die voertuig van Kaptein Kleyn uitgevoer het.  Dit was voorts ook vir my duidelik dat die persone besig was om te ontvlug toe hulle in die rigting van die bosse, wat aan die noord westelike kant van die kruising gelee was gehardloop het.  Indien hulle die bosse sou bereik het, was die kanse na my mening skraal dat hulle weer opgespoor sou word.  Onder hierdie omstandighede het ek besluit om na die persone te vuur om te verhoed dat hulle ontvlug.  Na my mening het hulle minstens die misdaad van poging tot moord gepleeg deur die aanval op die voertuig van Kaptein Kleyn uit te voer.  Volgens my waarneming het ek egter op geen stadium iemand raak geskiet nie.

ADV NTSEBEZA: Thank you Inspector Moggee - Commissioner Wildschut - Glenda is now going to put questions to you - Glenda Wildschut.

GLENDA WILDSCHUT: Inspector Moggee you - by your admission in the statement  said that you were present at the meeting in the morning of the 3rd of March 1986 is that correct?
MNR

MOGGEE: Dis korrek ja.

GLENDA WILDSCHUT: How long did that meeting last?
MNR

MOGGEE: Ek kan nie presies die tyd onthou nie, maar dis so plus-minus twingtig minute.

GLENDA WILDSCHUT: Approximately 20 minutes.
MNR

MOGGEE: Ja.

GLENDA WILDSCHUT: And that was the time that you were given the instructions and told what was going to happen within 20 minutes.
MNR

MOGGEE: Dis korrek.

GLENDA WILDSCHUT: What were the instructions given to you at that meeting?
MNR